Ilha ġejja, u ħadd ma ta kas. Issa wasal il-mument tal-għażla...waslet is-siegħa li fiha ħa noffru l-ewwel vittma tal-Kampanja Internazzjonali Kontra d-Delizzji. Jekk fir-Referendum tal-11 t'April intom tivvotaw LE għall-kaċċa, ġej għalina żmien ikrah ta' terrur, kontra kull delizzju u gost li jista' l-bniedem qatt joħloq. Taħsbu li mhux vera? Dawn huma l-previżjonijiet għas-sentejn li ġejjin jekk tispiċċa l-kaċċa fir-Rebbiegħa. Mejju 2015 Il-kaċċa tinqata' għall-kollox mill-gżejjer Maltin. Is-snieter, skrataċ, xbieki u kull xorta ta' għodda tal-kaċċa jiġu kkonfiskati. Tgħaddi liġi li minn jinqabad jikkaċċja jeħel għomru l-ħabs. Jekk anke mill-ħabs jinqabad 'jispara' fl-arja jew jagħmel ħsejjes ta' senter, jiġi kkundannat għall-mewt. Anġelik tidhirlu l-Madonna u ttih għasfur f'idu. Ġunju 2015 Tibda kampanja kontra s-sajd. Jinħarqu l-luzzijiet irmunkati fl-inħawi tal-Port il-Kbir u Marsamxett, inkluż id-dgħajjes tar-Regatta. L-għaqdiet tar-Regatta jingħaqdu fi protesta storika, iżda kollox jispiċċa ħażin meta qaddief mill-Marsa jirfes bi żball qaddief mill-Isla, li fiha jidħlu ta' Bormla u tal-Birgu. Il-qaddiefa Beltin jitbegħdu mit-taqbida u minnflok imorru jkissru l-Klabb tal-Boċċi tal-Furjana. Jiġu abboliti r-Regatta u l-logħob tal-boċċi wara l-irvellijiet ta' Ġunju. Il-Prim Ministru jmexxi mozzjoni fil-Parlament biex is-Sajd jinqata' għal kollox. Jibda irvell ġewwa Marsaxlokk, u t-toroq jiġu mblukkatti. Tissejjaħ l-armata u jibda assedju twil u kiefer. Fost il-vittmi hemm Moira Delia, li tisfa' vittma t'aggressjoni Xlukkajra. L-aħħar kliem tagħha jknunu ' Santa Marija. Wisq sħana. Kulħadd jieħu break. (Inkluż Anġelik, li pprefera jaħdem ftit fuq it- Settembru – Diċembru 2015 Rita Spiteri Desert Princess tibda kampanja kontra l- 'Ħalluli l-Ħanżir.' Fl-istess żmien ittir kamra tan-nar waqt BBQ ġewwa l-kamra. Sal-aħħar tas-sena l-logħob tan-nar u l-BBQs isiru llegali. Il-LIDL jirreġistra tnaqqis sostanzjali fil-bejgħ. Lou Bondi jilmenta li issa m'għandux ġigġifogu biex iżewwaq il- tiegħu fuq l-iPod. Ikompli l-imblokk Xlukkajr. Jannar-Marzu 2016 Tifel ta' 14-il sena jaqta' subgħajh waqt li jkun qed jaħdem fuq karru tal-Karnival. Jitneħħa l-Karnival u l-kartapesta mill-ħajja Maltija. Sadanittant id-DeżertPrinsess jirnexxilha tikkonvinċi lill-Gvern biex 'iħallulha l-ħanżir' u tgħaddi l-liġi tal-Majjalata: Kull xorta ta' laħam u prodott tal-majjal issa jisfa llegali. Argument bejn żewġ nisa xjuħ waqt klassi tal-ganutell ġewwa l-Kunsill Lokali ta' Ħad-Dingli jispiċċa biex Maria Borg (magħrufa bħala l-Qammiela) tniggeż subgħajha b'labra. Kull xorta ta' xogħol tal-labar u ħjata jisfa llegali. Jqum irvell ġewwa Ħad-Dingli, u jibda l-imblokk ta' Ħad-Dingli. L-imblokk xlukkajr jilħaq propozjonijiet epiċi, b'bosta midruba, inkluż 20 suldat maqtul permezz ta' pixxispad. Anġelik tidhirlu l-Madonna u tnewwilu erba' lampukiet u qarnita. April-Ġunju 2016 Jiġu arrestati l-membri tal-Għaqda Filatelika Pensjonanti San Vinċenz de Paule wara li jiġu mixlija b'attentati terroristiċi bl-użu tal-bolol użati bħala splussivi. Rapport tal-Għaqda Psikoanalisti Maltin tikkonkludi li kull forma ta' kollezzjoniżmu huwa patoloġiku, u dlonk isir illegali. Jitwaqqfu wkoll il-baned għax skond rapport professjonali huma biss ħela ta' ħin u huwa aħjar jekk il-vari joħorġu bil-mużika tal-Wintermoods. L-imblokki ta' Ħad-Dingli u Marsaxlokk ikomplu. Terremot jolqot lill-gżejjer ta' Izu fil-Ġappun. Fl-istess ħin u mument, San Gejtanu jerġa jeħodha għal wiċċu. Wara taħdit twil, jinsabu ħatja s- chefs ta' Malta kollha. L-ikel orjentali jisfa llegali. Id-DeżertPrinsess għada tiġġieled għall-ħanżir. Xi ħadd jazzarda jgħid li San Gejtanu waqa' għax id-diska tal-Wintermoods li daqqew u hu dieħel ma kellix daqqa tajba. Dak ix-'xi ħadd' malajr jaqla' daqqa tajba hu. Settembru -Diċembru 2016 Jinqabad ċirku llegali ta' nisa jaħdmu l-ganutell u xogħol tal-labar u ċombini. 300 arrestati, fosthom Claudette Buttigieg u Justyne Caruana. Il- joħroġ kampanja kontra l-Ħobż. Irvellijiet ġewwa Ħal Qormi. Imblokk ta' Ħal Qormi, Ħad-Dingli u Marsaxlokk. Anġelik tidhirlu l-Madonna u tnewwillu biċċtejn ħobż biż-żejt (provenjenza taż-żejt mhux konfermata) Jannar – April 2017 L-imblokk ta' Ħal Qormi jinbidel fi gwerra ċivili bejn ta' San Bastjan u ta' San Ġorġ. Jiżdiedu b'mod sostanzjali n-numru ta' trabi f'Malta, minkejja li l- iżżid 200 stazzjon ieħor. Id-DeżertPrinsess tkompli tiġġieled għall-ħanżir. Jitwaqqfu l-purċissjonijiet tal-Ġimgħa l-Kbira kollha. Stqarrija mill-Kurja 'Hemm wisq swat u demm, nibżgħu li jaffettwaw ħażin lin-nies.' Jibda imblokk fl-Imġarr: 'Ija qas ilna sentejn nagħmlu naqa ta' purċissjoni, issa ħa taħ£$@R£$%^£^&%@$£^%&?'. Ikomplu l-imblokki l-oħra. Mejju – Lulju 2017 Jinqabad ċirku ieħor illegali ta' ganutell. 500 arrestati fosthom Simon Busuttil, Konrad Mizzi u Lou Bondi. Ix-Xlukkajri jaqsmu l-bajja ta' San Tumas u jerħulha għal Birżebbuġa. Sa Lulju jkunu ħadu Borġ in-Nadur. Anġelik jinqabad priġunier: 'Il-Martirju hija triqti' jgħid hu eżatt qabel ma jaqfluh ġo ċella u jorbtulu ħalqu. Awwissu – Diċembru 2017 Għawdex jiddikjara lilu nniffsu Indipendenti. Il-Mellieħin jiddkjaraw gwerra: 'Jekk il-Maltin ma jitilgħux Għawdex, ħadd m'għandu għalfejn jgħaddi mill-Mellieħa! Ħa tfaqqruna!' Jiġi arrestat Karmenu Mifsud Bonnici. Stqarrija mill-Gvern: 'Issa ċ-ċans!'. L-irvellijiet jinfirxu. Mijiet ta' vittmi. Id-DeżertPrinsess għadha ma sabitx serħan għax il-ħanżir għadu mhux protett. Jannar 2018 Kaos totali. Demm, qtil, ġuħ u għaks. U dan kollu għax qridtu l-kaċċa... Issa ftit serjeta. X'sens tagħmel li toqtol l-annimali għall-gost u pjaċir? U fuq kollox ir-Referendum mhux biex titneħħa l-kaċċa, iżda biex ma ssirx kaċċa fir-Rebbiegħa ħalli l-għasafar jilħqu jieħdu n....jipprokrejaw. Int tieħu gost kieku xi ħadd jisparalek qabel tkun qatt ħadt waħda? Mela agħmel l-għażla t-tajba u vvotta LE.
Snieter u Qaddisin